Vrou se familie word gesoek | Maroela Media
Dessie Rechner, stigter en direkteur van Pink Ladies, 'n organisasie wat hom daarop toespits om vermiste persone op te spoor, het Vrydag aan Maroela Media gesê die vrou, wat haarself Carole Perkins noem, sê sy is 64 jaar oud en is op 9 September 1949 gebore.
"Die persoon het haar op 19 Mei ingeneem," het Rechner gesê. "Sy het dae lank by die Cresta-winkelsentrum rondgedwaal en het in die aande by 'n vulstasie en McDonalds-restaurant by Northcliff Corner geslaap of gesit."
Sy het 'n wit handsak en 'n paar Pick n Pay-sakke by haar gehad toe sy ingeneem is. Sy het 'n grys broek en baadjie aangehad. "Sy het haar gesinslede as Brenda Perkins, Cathy Perkins en Dave Perkins uitgeken."